CELEX: 32007D0330
Language: fi
Date: 2007-05-04 00:00:00
Title: 2007/330/EY: Komission päätös, tehty 4 päivänä toukokuuta 2007 , tiettyjen eläintuotteiden liikkumista Kyproksen saarella koskevien kieltojen poistamisesta neuvoston asetuksen (EY) N:o 866/2004 puitteissa ja edellytysten vahvistamisesta kyseisten tuotteiden liikkuvuudelle (tiedoksiannettu numerolla K(2007) 1911) (ETA:n kannalta merkityksellinen teksti)

12.5.2007   
            
            
               FI
            
            
               Euroopan unionin virallinen lehti
            
            
               L 123/30
            
         
      KOMISSION PÄÄTÖS,
   tehty 4 päivänä toukokuuta 2007,
   tiettyjen eläintuotteiden liikkumista Kyproksen saarella koskevien kieltojen poistamisesta neuvoston asetuksen (EY) N:o 866/2004 puitteissa ja edellytysten vahvistamisesta kyseisten tuotteiden liikkuvuudelle
   (tiedoksiannettu numerolla K(2007) 1911)
   (ETA:n kannalta merkityksellinen teksti)
   (2007/330/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon vuoden 2003 liittymisasiakirjan pöytäkirjassa nro 10 olevan 2 artiklan mukaisesta järjestelystä 29 päivänä huhtikuuta 2004 annetun neuvoston asetuksen (EY) N:o 866/2004 (1) ja erityisesti sen 4 artiklan 9 kohdan,
   sekä katsoo seuraavaa:
   
               (1)
            
            
               Liittymisasiakirjan pöytäkirjassa nro 10 olevan 1 artiklan 1 kohdan nojalla lykätään ennen Kyproksen yhdistymistä yhteisön säännöstön soveltamista niillä Kyproksen tasavallan alueilla, jotka eivät kuulu Kyproksen tasavallan hallituksen tosiasialliseen hallintaan.
            
         
               (2)
            
            
               Kansanterveyteen ja eläinten terveyteen liittyvistä syistä asetuksessa (EY) N:o 866/2004 kielletään eläintuotteiden liikkuminen Kyproksen tasavallan hallituksen tosiasialliseen hallintaan kuulumattomien ja sen tosiasialliseen hallintaan kuuluvien alueiden välisen linjan yli.
            
         
               (3)
            
            
               Ensi vaiheessa ja ottaen huomioon tuotannon niillä Kyproksen tasavallan alueilla, jotka eivät kuulu Kyproksen tasavallan hallituksen tosiasialliseen hallintaan, kielloista voidaan tuoreen kalan ja hunajan osalta luopua.
            
         
               (4)
            
            
               On tarpeen varmistaa, ettei kieltojen poistamisella vaaranneta kansanterveyttä eikä eläinten terveyttä. Lisäksi on tarpeen taata elintarvikkeiden turvallisuus komission asetuksen (EY) N:o 1480/2004 (2) mukaisesti; asetuksessa vahvistetaan erityissäännöt Kyproksen tasavallan hallituksen tosiasialliseen hallintaan kuulumattomilta Kyproksen tasavallan alueilta sen tosiasialliseen hallintaan kuuluville Kyproksen tasavallan alueille tuotavien tavaroiden osalta. Kyseisten tuotteiden kauppaan olisi vastaavasti sovellettava tiettyjä edellytyksiä.
            
         
               (5)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Asetuksen (EY) N:o 866/2004 4 artiklan 9 kohdan mukaisia kieltoja, jotka koskevat eläintuotteiden liikkumista Kyproksen tasavallan hallituksen tosiasialliseen hallintaan kuulumattomien ja sen tosiasialliseen hallintaan kuuluvien Kyproksen tasavallan alueiden välisen linjan yli, ei enää sovelleta tämän päätöksen liitteissä I ja II tarkoitettujen eläintuotteiden osalta.
   Kyseisten tuotteiden kauppaan sovelletaan liitteissä esitettyjä edellytyksiä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 4 päivänä toukokuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EUVL L 161, 30.4.2004, s. 128. Oikaisu EUVL L 206, 9.6.2004, s. 51. Asetus sellaisena kuin se on viimeksi muutettuna komission asetuksella (EY) N:o 1283/2005 (EUVL L 203, 4.8.2005, s. 8).
   
      (2)  EUVL L 272, 20.8.2004, s. 3.
   
      LIITE I
      Tuore kala
      A.   Eläintuote: Tuore kala
      B.   Edellytykset
      
                  1.
               
               
                  Tuoreet kalat on laskettava maihin suoraan kalastusaluksista, joilla saalista on säilytetty alle 24 tuntia. Kyseisten kalastusalusten on toimittava eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) liitteessä III olevan VIII jakson I luvun I kohdan A alakohdan ja II luvun mukaisesti.
                  Komission nimeämien riippumattomien asiantuntijoiden on tutkittava alukset ja toimitettava luettelo vaatimukset täyttävistä aluksista komissiolle. Komissio toimittaa luettelon tiedoksi Kyproksen tasavallan toimivaltaiselle eläinlääkintäviranomaiselle ja asettaa sen saataville www-sivustollaan.
               
            
                  2.
               
               
                  Kaikkien tuoretta kalaa sisältävien lähetysten mukana on oltava asetuksen (EY) N:o 1480/2004 2 artiklan mukaisesti annettu saateasiakirja. Kyproksen turkkilaisen kauppakamarin, jonka komissio on yhteisymmärryksessä Kyproksen tasavallan hallituksen kanssa asianmukaisesti valtuuttanut tätä tarkoitusta varten, tai muun elimen, joka on näin valtuutettu yhteisymmärryksessä jälkimmäisen kanssa, on annettava kyseinen asiakirja. Asiakirja on annettava asetuksen (EY) N:o 866/2004 4 artiklan 5 ja 6 kohdassa säädetyn menettelyn mukaisesti, ja siinä on todettava, että kala on laskettu maihin suoraan kalastusaluksista, jotka sisältyvät 1 kohdassa mainittuun vaatimukset täyttävien alusten luetteloon, joka annetaan asianmukaisesti käyttöön.
               
            
                  3.
               
               
                  Tuoreen kalan on oltava tarkoitettu vähittäismyyjille, ravintoloihin tai myytäväksi suoraan kuluttajille.
               
            
         (1)  EUVL L 139, 30.4.2004, s. 55. Oikaisu EUVL L 226, 25.6.2004, s. 22.
   
   
      LIITE II
      Syötäväksi tarkoitettu hunaja
      A.   Eläintuote: Syötäväksi tarkoitettu hunaja
      B.   Edellytykset
      
                  1.
               
               
                  Hunajan on oltava kokonaisuudessaan sellaisten tuottajien tuottamaa, jotka asuvat Kyproksen tasavallan hallituksen tosiasialliseen hallintaan kuulumattomilla Kyproksen tasavallan alueilla.
               
            
                  2.
               
               
                  Hunaja on kuljetettava joko
                  
                              a)
                           
                           
                              irtotavarana; tai
                           
                        
                              b)
                           
                           
                              pakattava markkinoille soveltuviin yksittäisiin säiliöihin sellaisessa yrityksessä, jolla on tähän tarkoitukseen sopivat välineet, elintarvikehygieniasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 852/2004 (1) liitteessä I olevan A osan II kohdan mukaisesti.
                           
                        
            
                  3.
               
               
                  Kaikkien hunajalähetysten mukana on oltava asetuksen (EY) N:o 1480/2004 2 artiklan mukaisesti annettu saateasiakirja. Kyproksen turkkilaisen kauppakamarin, jonka komissio on yhteisymmärryksessä Kyproksen tasavallan hallituksen kanssa asianmukaisesti valtuuttanut tätä tarkoitusta varten, tai muun elimen, joka on näin valtuutettu yhteisymmärryksessä jälkimmäisen kanssa, on annettava kyseinen asiakirja. Asiakirja on annettava asetuksen (EY) N:o 866/2004 4 artiklan 5 ja 6 kohdassa säädetyn menettelyn mukaisesti, ja siinä on todettava hunajan täyttävän edellä 1 kohdassa asetetut edellytykset.
               
            
                  4.
               
               
                  Ennen kuin hunajalla voidaan käydä kauppaa, komission nimeämien riippumattomien asiantuntijoiden on otettava tuotantoketjusta kymmenen hunajanäytettä ja tehtävä niille määritykset ja määritysten tulokset on toimitettava komissiolle. Komissio toimittaa määritysten tulokset tiedoksi Kyproksen tasavallan toimivaltaiselle eläinlääkintäviranomaiselle ja asettaa ne saataville www-sivustollaan.
                  Määritykset on tehtävä jossakin virallisessa laboratoriossa, siten kuin ne on määritelty elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annetun neuvoston direktiivin 96/23/EY (2) 2 artiklan f alakohdassa. Näytteet on otettava seuraavasti:
                  
                              a)
                           
                           
                              kuusi näytettä antibioottien (ryhmä B1) ja karbamaattien ja pyretroidien (ryhmä B2 loisten torjunta-aineet) testaamiseksi;
                           
                        
                              b)
                           
                           
                              neljä näytettä torjunta-aineiden (ryhmä B3a organokloorit, ryhmä B3b organofosfaatit) ja raskasmetallien (ryhmä B3c) testaamiseksi.
                           
                        
            
                  5.
               
               
                  Edellä 4 kohdassa tarkoitettu näytteenotto ja määritys on toistettava joka vuosi.
               
            
                  6.
               
               
                  Tämän päätöksen nojalla liikuteltuun hunajaan sovelletaan hunajasta 20 päivänä joulukuuta 2001 annetussa neuvoston direktiivissä 2001/110/EY (3) asetettuja vaatimuksia.
               
            
         (1)  EUVL L 139, 30.4.2004, s. 1; oikaisu EUVL L 226, 25.6.2004, s. 3.
      
         (2)  EYVL L 125, 23.5.1996, s. 10.
      
         (3)  EYVL L 10, 12.1.2002, s. 47.